Ons is almal sendelinge - www.bybelkennis.co.za
by Mitch Kalp · 20/11/2012
“America believes in education: the average professor earns more money in a year than a professional athlete earns in a whole week.”–Evan Esar
Ons is almal sendelinge, want die Christelike waardes en leer in nie meer deel van ons kultuur nie. Richard Mouw, President van Fuller Theologicl Seminary, sê: People know more about superheroes than they do about Adam or Jesus. Hy glo die grootste uitdaging is om mense oor die basiese aspekte van die Christelike geloof te onderrig.
Die feit dat mense nie meer die Christelike oortuigings aanvaar nie, is ‘n wakkermaak oproep vir die kerk. Ons is lankal bewus van die Bybelse ongeletterdheid in ons samelewing, maar eintlik is die probleem meer basies as net ongeletterdheid. Lesslie Newbigin, wat jare lank sendingwerk in Indië gedoen het, het by sy terugkoms gesê dat hy gedink het hy is deur ‘n Christelike kultuur (Engeland) na ‘n heidense kultuur (Indië) gestuur, maar dat hy teruggekeer het na ‘n kultuur wat net so heidens soos dié in Indië is.
Die kerk is baie geneig om sisteme in stand te probeer hou. Hulle kyk nie na die breër patrone in die samelewing om te kyk hoe hulle moet aanpas nie – hulle wil graag die status quo behou. Wat die kerk moet doen is om mense te bemagtig om hulle bediening buite die vier mure van die kerk te doen.
Waar begin ons? Ons moet ten minste weet wat die vrae is wat buite in die samelewing gevra word. Hoekom is juis hierdie dinge vir mense belangrik? Dit beteken ons moet baie sensitief vir die kultuur wees. Mouw vertel die verhaal van Thérése van Lisieux. Sy was ‘n non in ‘n klooster en het Jesus waarlik liefgehad. In haar dagboek skryf sy: “Daar is die non – ek kan haar nie verdra nie. Ek besluit toe om na haar te kyk soos Jesus na haar kyk. Ek besef toe dat Hy haar geskep het en dat elke kunstenaar wil hê dat die mense sy kunswerke waardeer. Ek besluit toe om na haar as God se kunswerk te kyk.”
Wat wil die Goddelike Kunstenaar hê dat ons moet sien in ons samelewing? Ons moet verby die oppervlakkige dinge kyk en dinge sien soos ons Skepper en Verlosser dit sien.
Laaste 7 Dae: 4,957
Laaste 30 Dae: 18,048
Laaste 365 Dae: 361,701